text: Учени успяха да обърнат процеса на еволюция! - Биология - Форум "Наука"
  Учени успяха да обърнат процеса на еволюция!
  Септември 21, 2006 in Биология
  Американски учени успяха да възстановят ген на половин милиард години, след като използваха два съвременни гена, произлизащи от него, съобщава изданието "Developmental Cell".
  Изследователите от Университета в Юта показаха действието на еволюцията, като обърнаха процеса и реконструираха ген отпреди 530 милиона години. Те успяха да постигнат това след като свързаха части от два гена Hox на мишки. Според ръководителя на екипа Марио Капечи генната реконструкция може да намери приложение при лечението на генетични заболявания. Възстановявайки първичния вид на гена Нox, може да се спрат вредните му мутации и да се възстанови нормалното му функциониране.
  Гените Hox координират действието на останалите гени по време на развитието на зародиша. Преди 530 милиона години животните са притежавали 13 гена Hox. По-късно всеки от тях се е разделил на 4. Някои от гените мутирали, а други изчезнали. Така се е стигнало до 39 гена Hox при хората и при мишките.